cyanic-selkie/wikianc huggingface dataset:
Lykkebrevet
Lykkebrevet var en kombinasjon av frimerke og loddseddel. Det var Det norske flyktningeråd som arrangerte dette lotteriet i 1964. Hvert lodd kosta 2,50 kroner. Det kunne klistres på brev og gjaldt da som frankeringsmiddel innenlands inntil 20 gram (på denne tida 50 øre). Det var da mottakeren av brevet som var med i trekninga av ymse gevinster.
Lykkebrevet var ei tid svartelista av Den internasjonale filateliføderasjonen (FIP), men det er nå tatt inn i Norgeskatalogen med katalognummer LB 1.
King’s African Rifles
King's African Rifles (KAR) var et britisk koloniregiment med flere bataljoner. KAR ble rekruttert fra de forskjellige britiske besittelsene i Øst-Afrika fra 1902 til de ble selvstendige på 1960-tallet. Regimentet utførte både militære og politifunksjoner innenfor koloniene, samt offensiv bruk utenfor koloniene. Soldatene og underoffiserene var afrikanske askarier, mens mesteparten av offiserene var på utlån fra British Army-regimenter. Da regimentet ble dannet var det noen sudanesiske offiserer i de ugandiske bataljonene, og mot slutten av det britiske styret fikk regimentet enkelte afrikanske offiserer.
Bataljoner
Seks bataljoner ble opprettet i 1902 gjennom å slå sammen Central Africa Regiment, East Africa Rifles og Uganda Rifles med en eller to bataljoner i hver av de britiske besittelsene (Nyasaland, Kenya, Uganda og Britisk Somaliland).
Før første verdenskrig
KAR tok del i aksjonene mot den somaliske lederen Mohammed Abdullah Hassan (også kjent som «The Mad Mullah») tidlig på 1900-tallet.
Første verdenskrig
Regimentet kjempet under Øst-Afrikafeltoget mot Paul Erich von Lettow-Vorbecks tyske styrker i Tysk Øst-Afrika.
Da første verdenskrig sluttet besto KAR av 1193 britiske offiserer, 1497 britiske underoffiserer og 30658 askarier fordelt på 22 bataljoner, inklusive to bataljoner av tidligere tyske askarier.
KAR mistet totalt 8156 mann (5117 drept eller såret i strid og 3039 som omkom av sykdom).
Mellomkrigstiden
I mellomkrigstiden ble regimentet redusert til en fredstidsstyrke på 6 bataljoner. I 1938 besto regimentet av en nordlig og en sørlig brigade med totalt 94 offiserer, 60 underoffiserer og 2821 askarier. Ved krigsutbruddet i 1939 fungerte disse avdelingene som utgangspunkt for en kraftig utvidelse av KAR. I mars 1940 hadde KAR utvidet til 883 offiserer 1374 underoffiserer og 20 026 askarier.
Andre verdenskrig
KAR deltok i flere felttog under andre verdenskrig. De kjempet mot italienerne i Italiensk Øst-Afrika under felttoget i Øst-Afrika, mot Vichy-franske styrker på Madagaskar under slaget om Madagaskar og mot japanerne i Burma under Burmafelttoget.
I 1941, under felttoget i Øst-Afrika mottok sersjant Nigel Gray Leakey regimentets første og eneste Victoriakors.
Da krigen var over hadde regimentet vervet 43 bataljoner, ni garnisjonskompanier, ett panserbilregiment, én artillerienhet og flere ingeniør-, sambands- og logistikkenheter.
Etter andre verdenskrig
Regimentet deltok i å slå ned Mau Mau-opprøret fra 1952 til 1960.
1., 2. og 3. bataljon gjorde tjeneste under Malayakrisa mot kommunistiske opprørere i Malaysia og mistet 23 av sine egne.
Da de forskjellige britiske besittelsene ble uavhengige mistet regimentet gradvis flere og flere avdelinger.
Regimentet ble omdøpt East African Land Forces i 1957.
Sporstoff
Et sporstoff er et grunnstoff som finnes i svært liten konsentrasjon eller mengde. Den nøyaktige definisjonen varierer mellom fagområder.
Baima
Baima kan være:
Sporstoff
Sporstoffer i biokjemi
I biokjemi brukes sporstoffer om stoffer som må være tilstede i en organisme i svært små mengder for å gi normal vekst, utvikling og fysiologi. Sporstoffer i planter kalles ofte mikronæringsstoffer.
Sporstoffer i menneskekroppen
Sporstoffer i menneskroppen er mineraler som fins i mengder tilsvarende jern; dvs. 4 gram eller mindre.
Jern (Fe) er først og fremst viktig for oksygentransporten, hvor det er en viktig bestanddel i hem-delen på hemoglobinet. Jern inngår dessuten i cytokromene, en gruppe enzymer som fins i alle celler, som deltar i omdannelsen av energi fra karbohydrat, fett og proteiner (ATP).
For øvrig trenger og inneholder menneskekroppen normalt følgende sporstoffer: Jod, fluor, sink, kobber, krom, kobolt, molybden, mangan, silisium, nikkel, tinn, vanadium og arsen.
En rekke stoffer er i tillegg nødvendig i mindre kvanta og kalles derfor mikro- eller ultrasporstoffer. Nødvendige mikrosporstoffer er f.eks bor, nikkel og silisium, mens en del andre grunnstoffer som germanium og titan er omdiskuterte.
Et voksent menneske trenger en liten mengde av slike mineraler hver dag, ellers kan det gi mangelsykdommer. Dagsbehovet varierer med hvilket stoff det dreier seg om. For store mengder av disse stoffene er giftige. Hvis inntaket av sporstoffer er for lavt vil det kunne gi effekter på helsa. For store mengder vil i verste fall gi forgiftning.
Om det hadde vært mulig å samle kroppens innhold av sporstoffer, så ville det ikke utgjort stort mer enn en teskje, men disse stoffene er likevel veldig viktige for at mange forskjellige prosesser i kroppen skal kunne gå som normalt. For å dekke behover for sporstoffer er det best med et allsidig kosthold.
For dem som ikke har et tilstrekkelig allsidig kosthold, tilbys et stort antall kosttilskudd i pille- eller miksturform som kan inntas ved behov. Helsemyndighetene har gitt ut informasjon om hvilke mengder som anbefales. Disse skal stå på pakningen i form av anbefalt dagsdose/maksimaldose.
HMS «Investigator» (1848)
HMS «Investigator» var et handelsskip som ble innkjøpt av den britiske marinen i 1848 for å lete etter Sir John Franklins fortapte ekspedisjon. Hun gjorde to turer til Arktis og måtte forlates i 1853 da det ble iset fast. Vraket av skuta ble funnet i juli 2010 på Banksøya, i Beauforthavet. Hun var det fjerde skipet i Royal Navy med dette navnet.
Bygget ved Scotts i Greenock og veide 422 tonn, «Investigator» ble kjøpt av Admiralty i februar 1848 og ble utstyrt for arktiske farvann av R. & H. Green ved Blackwall Yard.
Odd Børretzens mest ålreite
Odd Børretzens mest ålreite er en samleplate med Odd Børretzen, utgitt i 1998. Albumet lå 14 uker på VG-lista og endte med fjerdeplass som beste plassering.
Juan Pablo Montoya
Juan Pablo Montoya Roldán (født 20. september 1975 i Bogotá, Colombia) er en colombiansk racerfører som kjørte i Formel 1 fra til. Fra 2007-sesongen har han kjørt i NASCAR for Chip Ganassi Racing. Han lærte tidlig go-kart-teknikker sammen med faren Pablo, en arkitekt og motorsportentusiast. Høydepunktene i karrieren er blant annet en verdensmestertittel i Formel 3000, en tittel i CART FedEx Championship Series og seire i Indianapolis 500 og Monacos Grand Prix.
Tidlig karriere
Montoya begynte i en alder av seks år å kjøre go-kart i 1981 og før han hadde fylt ni vant han Childrens National Kart Championship. I 1986 vant han juniordivisjonen i det nasjonale mesterskapet og de neste tre årene vant han en rekke lokale og nasjonale titler i klassen Kart Komet. Montoya avsluttet go-kart-karrieren ved å vinne juniormesterskapene i 1990 og 1991.
Montoya gikk til Copa Formel Renault-serien i 1992. Samme år deltok han også i en amerikansk serie styrt av Skip Barber. I 1993 gikk han til Swift GTI Championship, en serie han dominerte med seire i syv av åtte løp. Det påfølgende år, 1994, var et travelt år for den nitten år gamle colombianeren, og han deltok i tre separate serier: Sudam 125 Karting, USA Barber Saab og Formel N i Mexico (en serie han tok tittelen i). Etterhvert som suksessen fortsatte, år etter år, ble Montoya kjent for evnen til å vinne startposisjonen (og løp), av og til startet han først i 80% av løpene en sesong. De neste tre årene konkurrerte han i ulike klasser, og fortsatte stadig oppover i systemet. I 1995 kjørte han i det britiske Formel Vauxhall Championship, og i 1996 i det britiske Formel 3, samtidig som han deltok i løp på Circuit Park Zandvoort, Nederland og Silverstone i Storbritannia.
Formel-racing
Som ungdom i Østerrike slet Juan Pablo Montoya med å skaffe nok penger til å leve. I denne perioden av livet kan han huske at han ikke engang hadde penger til bussen, og i stedet brukte rulleskøyter for å komme seg fra ett sted til et annet. Han var på nippet til å trekke seg fra motorsport, men tilbudet om å delta i Formel 3000 i 1997 var redningen han hadde håpet på. Han avsluttet mesterskapet med en andreplass, og ble lagt merke til av Formel 1-teamet Williams, som signerte en kontrakt med Montoya som testsjåfør fra 1998 av. Ved siden av testkjøringen for Williams konkurrerte han også i Formel 3000 året etter, og vant mesterskapet foran Nick Heidfeld.
CART-karriere
Renault, som hadde levert motorer til Williams, trakk seg ut av Formel 1 ved slutten av sesongen 1997. På dette tidspunktet klarte ikke Williams å få signert en ny avtale med noen store motorleverandører, og for første gang vant ikke teamet ett eneste løp gjennom sesongen 1998. I håp om å trekke flere investorer til teamet gjorde Frank Williams en avtale med eieren av CART-teamet, Chip Ganassi, om å bytte førere, og Ganassis CART-mester fra 1997 og 1998, Alessandro Zanardi, returnerte til Formel 1 mens Montoya tok hans plass i den amerikanske serien CART.
Mens Zanardi hadde en svært dårlig sesong i Formel 1 tok Montoya det amerikanske motorsportmiljøet med storm, takket være bilen som var utstyrt med motor fra Honda og chassis fra Reynard Motorsport. Første år han kjørte, 1999, tok han mestertittelen, noe kun Nigel Mansell hadde klart før ham.
Sesongen, som endte med at Montoya ble kronet den yngste vinner noen sinne i en alder av 24, var tett, spesielt med Dario Franchitti, som ledet mesterskapet helt frem til det siste løpet i California. Begge førerne avsluttet sesongen med like mange poeng, men fordi Montoya hadde vunnet syv løp mot skottens tre fikk han tittelen. Montoyas antall seire, førstestarter og raskeste runder betød at han ble ansett som den raskeste føreren i en serie som manglet hjelpemidler som antispinn, justerbart understell og automatiske girkasser. Samtidig fikk han også kritikk, spesielt fra Michael Andretti og hans team, for sin aggressive kjørestil.
Montoya hadde fortsatt en kontrakt med Williams, og etter den imponerende CART-sesongen ville teamet hente ham tilbake til Formel 1. Colombianeren bestemte seg for at han gjerne ville bli i USA og kjøre CART i ett år til.
I 2000 byttet Ganassi-teamet til Toyota-motorer og chassis fra Lola. Denne kombinasjonen var sterk på ovale baner og i høye hastigheter, men mindre passende for de fleste gatebanene. Toyotas motorer var ikke spesielt driftssikre, og stoppet ofte teamet. Til tross for dette ledet Montoya flere runder enn noen andre, og tok den første seieren med Toyota-motor noensinne. Han var også den mest populære føreren, men i en sesong hvor han ikke fullførte mer enn 60% av løpene klarte han ikke å kjempe om tittelen.
Denne sesongen konkurrerte Ganassi-teamet også i det prestisjefylte Indianapolis 500-løpet, del av rivalserien Indy Racing League. Media og førere var kritiske til måten Juan Pablo kjørte på, og mange IRL-førere kalte ham uansvarlig og spådde at han ville gå ut av løpet tidlig. Mediaaktiviteten rundt løpet var intens, fordi Montoya og lagkameraten Jimmy Vasser var de første noensinne som hadde gått over fra CART for å kjøre i Indy 500. Til tross for offentlige råd fra den doble Indy 500-vinneren Al Unser Jr., som sa at hvis en fører ikke respekterer banen vil den «bite deg, hardt», fortsatte Montoya å kjøre som han gjorde, og hevdet at alle fire hjørner i banen var akkurat de samme, og at banen krevde mindre oppmerksomhet enn gatebanene i CART-serien og i europeisk racing.
Yuccapalme
Yuccapalme (Yucca guatemalensis, syn. Yucca elephantipes) er en yucca i agavefamilien og stammer opprinnelig fra landene Mexico, Belize, Costa Rica, Guatemala og Honduras. Er også en vanlig potteplante.
Juan Pablo Montoya
CART-karriere
Colombianeren ledet 162 av 200 runder, og tok førsteplassen på sitt første forsøk. Han var den første til å gjøre dette etter verdensmester i Formel 1, Graham Hill i 1966, og den første colombianske vinneren noensinne.
Yuccapalme
Beskrivelse
Det er den høyeste av alle yuccaer og blir vanligvis 6-9 meter høy, med en spredning på 4,5 meter. Den kan ha en eller flere stammer utfra samme base, og nye skudd og forgreninger kan forekomme overalt på stammen.
Juan Pablo Montoya
Formel 1-karriere
Under løpet Indianapolis 500 i 2000 annonserte BMW Williams at de hadde inngått en toårskontrakt med Montoya, som skulle kjøre med Ralf Schumacher fra 2001 av. Det var knyttet store forventninger til Montoyas tilbakegang til Formel 1, etter det store talentet han hadde vist i den amerikanske CART-serien.
Yuccapalme
Beskrivelse
Bladene er læraktige, spisse og blir inntil 1,2 meter lange. Planten blomstrer om sommeren og har flotte hvite blomstrer, men for at pollineringen skal være vellykket trengs en spesiell møll som ikke finnes utenfor nord- og sentral-Amerika.
Juan Pablo Montoya
Formel 1-karriere
Montoya viste stort potensial fra begynnelsen av, og både kritikere og fans spådde at han ville bli en utfordrer til verdensmestertittelen. I løpet av den første halvdelen av sin Formel 1-karriere viste han gang på gang at han var en svært rask fører og en sterk kandidat til å ta seire. Han ble også tittelutfordrer i 2003, da hans Williams FW25 viste seg å være meget sterk i starten av sesongen. Montoya vant Monaco Grand Prix, og det begynte en serie der han var på pallen 8 ganger på rad. Etter endringer i dekkreglene måtte Michelin, som leverte dekk til Williams, lage et helt nytt dekk for ikke å få de diskvalifisert. Det førte til at lagene som brukte dekk fra Bridgestone, med Ferrari i spissen, ble langt mer konkurransedyktig. Montoyas sjense til å bli verdensmester endte i USA Grand Prix, der et par dårlige dekkvalg gjorde at han endte på 6.-plass. Dette var også det siste løpet han fullførte i 2003.
Yuccapalme
Beskrivelse
Yuccapalmen kan plantes i en rekke jordtyper, men trenger veldrenert jord og tåler tørke bra.
Juan Pablo Montoya
Formel 1-karriere
Montoya har blitt kritisert for å være upålitelig, og for å gjøre dyrebare feil. Hans kjørestil er karakteristisk for 1980-tallet i Formel 1, noe som gjør det vanskelig for konstruktørene å bygge en bil som passer ham bra fordi alle ingeniører og aerodynamikere har tilpasset sitt arbeid til å passe en mer moderne og mykere kjørestil.
Før 2005 sesongen byttet Montoya lag til McLaren, men han hadde store problemer med å henge med i tempoet til Kimi Räikkönen. På vei inn i sin sjette sesong, 2006, var det tydelig at Juan Pablo Montoya ikke hadde utviklet seg til den tittelutfordreren fans og media hadde forutsett. Midtvei i sesongen ble han erstattet av McLaren til fordel for testføreren Pedro de la Rosa. En sterkt medvirkende årsak til at Montoya ble erstattet var at han kjørte på Raikkonen under USA Grand Prix, slik at begge måtte bryte.
NASCAR
Etter en uoverensstemmelse med McLaren-sjef Ron Dennis etter en ulykke i 2005, flere dårlige løp med McLaren-teamet og stadig kritikk mot teamet ble den allerede synkende tiltroen til Montoya ytterligere svekket. Det har blitt hevdet at Montoya ble tilbudt en kontrakt med WilliamsF1, men takket nei. Uten noen kontrakt for sesongen 2007 ser det ut til at Montoya vil avslutte sin Formel-karriere, og gå over til NASCAR.
Den 9. juli 2006 offentliggjorde Montoya sine planer om å konkurrere i NASCARs Nextel Cup fra 2007-sesongen, for Chip Ganassi Racing i bil #42 Dodge.
Den 25. september 2006 ble det bekreftet at en kontrakt var inngått mellom Chip Ganassi og McLaren som gjorde det mulig for Montoya å avslutte sin kontrakt med McLaren, og starte testing for Chip Ganassi og Felix Sabates' NASCAR-innsats.
Den 6. oktober 2006 kjørte Montoya i et løp på Talladega Superspeedway i Alabama. Han kvalifiserte seg som nummer to, lå i ledelsen de ni første rundene og endte opp med en tredjeplass etter at løpet ble stoppet etter 79 av 92 runder.
Miss Osaka
Miss Osaka er en dansk/japansk film fra 2021 regissert av Daniel Dencik. Filmen hadde norgespremiere under Tromsø Internasjonale Filmfestival (TIFF) i januar 2022. Filmen er innspilt på lokasjoner i Malangen, ved FilmCamp i Målselv og i Osaka, Japan.
Sammendrag
Ines er med sin kjæreste Lucas på en presentasjon ved Malangen Brygger i Malangen. Her møter hun den pene og mystiske Maria, som jobber som klubbvertinne på klubben Miss Osaka i Japan. «Det er en drøm, der kan du være hvem du vil» sier Maria. Ines blir sjarmert av Maria, og faller for henne og for livsstilen hennes. De bruker mye tid sammen, og dagen før Maria må returnere til Japan drikker de seg fulle og kjører avgårde i en stor, røff firehjulstrekker. De mister kontroll over bilen, og havner i grøfta. Men de fortsetter bare å kjøre, gjennom verre og mer ulendt terreng, helt til de ender opp ved en elvebredd. Maria innrømmer at en av hennes klienter ved klubben har betalt for reisen hennes, fordi hun drømmer om å bade under nordlyset.
Ines våkner neste morgen alene og kald i bilen. Maria er borte. Etter hvert viser det seg at Ines finner Maria druknet i elva, så hun bytter klær med Maria, og tar hennes pass, flybillett og identitet, og flykter til Osaka forkledt som Maria. Der bosetter hun seg i Marias leilighet, og får seg jobb ved den samme klubben, Miss Osaka. Jobben som vertinne er å underholde mennene som kommer dit, og få de til å komme tilbake. Hun blir opplært til å alltid la mennene ønske mer.
I vestlig tradisjon så forsøker hun å bli kjent med mennene som kommer til klubben, men blir konstant avvist. Hun forstår etter hvert at det er klientene ved klubben som kan være hvem de vil, og ikke vertinnene. Mennene vil leve på en drøm omgitt av vakre kvinner og glemme sine daglige problemer, og de ønsker ikke å bli minnet på at de har et liv utenfor klubben.
Hun skjønner at hun må tilby mennene den drømmen de ønsker, og blir mer og mer populær som den eneste vestlige vertinnen på klubben. Hun blir etter hvert oppmerksom på en ensom mann, Shigeru, som sitter alene og ser på hundeveddeløpene på en av storskjermene i klubben. Hun får vite at han sitter og venter på Maria, som han har sendt på en tur til Norge for å se på nordlyset. Besatt som hun er av det tidligere livet til Maria forsøker hun å komme i kontakt med mannen, men blir avvist. Men når han ser at hun forsøker å lære seg japansk gjennom å høre på hundeveddeløpene blir han interessert, og inviterer henne med på veddeløpsbanen neste dag.
Ines skjønner at livet til Maria ikke var så glamorøst som det virket fra utsiden, og at det kan ha vært en medvirkende årsak til at hun druknet i elven. Hun pakker sammen det lille hun har i leiligheten til Maria, og rømmer til et japansk soveboks-hotell, hvor hun sitter i en liten soveboks og tenker gjennom de valgene hun har tatt.
Rikosseuraamuslaitos
Rikosseuraamuslaitos (finsk) eller Brottspåföljdsmyndigheten (svensk) er Finlands kriminalomsorg, underlagt Justisministeriet. Etaten har som mål å bidra til forebyggelse av tilbakefallskriminalitet og øke tryggheten i samfunnet. Målsetningen et at planleggelsen av straffetiden for varetektsfengslede, straffedømte og andre klienter og selve straffegjennomføringen – det vil si den egentlige avtjenelsen av straff i tillegg til løslatelsesstadiet – skal bygge en mer enhetlig helhet enn tidligere.
Croquis
Croquis eller kroki (fra fransk croquis, «skisse») er raske skisser av en modell, og i noen tilfeller en aktmodell. Krokitegninger er vanligvis gjort på noen få minutter, hvoretter modellen skifter positur og en ny croquis tegnes.
De raske skissene gjør at det er lettere for modellene fordi de slipper å holde posituren lenge. Dette er også en hjelp for kunstneren, fordi det hjelper dem å fokusere på de viktige elementene. Under arbeid i dette tempoet kan ikke kunstneren tegne alle detaljer, og lærer dermed å ignorere uvesentlige detaljer samt konsentrere seg om det som er viktig. Croquis egner seg også for motiv som ikke kan eller vil stå stille, slik som dyr og barn. Tegnemetoden bygger en basis for andre kunstformer innen billedkunst, men kan også være en kunstform i seg selv.
I moteindustrien brukes begrepet om en rask skisse av en figur, høyde typisk ni ganger hodehøyden, med omtrentlige skisser av klærne. Ofte vil et stort antall skisser bli lagd for å frembringe det endelige utkastet, som så tegnes fullstendig og ferdigstilles.
Krokitegning er en viktig øvelse for kommende billedkunstnere. Det vanligste medium er kull på papir, men dette vil kunne variere. Siden tiden per tegning er begrenset, er kroki en form for tempotrening, der både øye-hånd-koordinasjon, formsans og sans for hva som er vesentlig og ikke, blir skjerpet.
This Year’s Loser
This Year's Loser er et musikkalbum utgitt av Jahn Teigen i 1978. Albumet inneholder en engelskspråklig versjon av «Mil etter mil».
Musikere
Cooling/Bredesen, Hadaway og Metall/Knutsen var på samme tid medlemmer av Jonas Fjeld Band.
Fermi Gamma-ray Space Telescope
Fermi Gamma-ray Space Telescope, før oppskyting kalt Gamma-ray Large Area Space Telescope (GLAST), er et romteleskop som ble skutt opp 11. juni 2008 fra Cape Canaveral Air Force Station etter ti års planlegging og konstruksjon. Teleskopet skal utforske det øverste frekvensområdet av det elektromagnetiske spekteret. GLAST er et multinasjonalt samarbeidsprosjekt mellom NASA, det amerikanske energidepartementet og statlige etater i Frankrike, Tyskland, Italia, Japan og Sverige.
Instrumenter
GLAST består av de to instrumentene Large Area Telescope (LAT) og GLAST Burst Monitor (GBM). LAT er en partikkeldetektor som kan oppdage fotoner i energiområdet 30 MeV til 300 GeV, og benytter tilsvarende teknologi som i partikkelakseleratorer på Jorden. GBM består av 14 sensorer som kan registrere plutselige utbrutt av gammastråling som gammaglimt og solstormer.
MS «Bremnes» (1978)
MS «Bremnes» er et lasteskip bygget i 1978 for Hardanger Sunnhordlandske Dampskipsselskap (HSD). Skipet ble solgt til Island i 1990 og frem til 2009 gikk det under «Sæfari». I 2009 ble skipet bygget om til forskningsfartøy og går under svensk flagg som «IceBeam»
Otto Neumann
Otto Neumann (født 28. august 1902, død 12. april 1990) var en tysk friidrettsutøver.
Han representerte Tyskland under Sommer-OL 1928, hvor han tok sølv på 4 × 400 meter stafett.
Cymbidium
Cymbidium er en orkidé-slekt bestående av 52 eviggrønne arter i orkidé-familien Orchidaceae. Planteslekten ble først beskrevet av Olof Swartz i 1799. Navnet 'cymbidium' ble først brukt i 1815, og er avledet av det latinske ordet 'cymba' som betyr 'båt'.
Parapedaliodes
Parapedaliodes er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae). Slekten, som bare omfatter én kjent art, er én av ganske mange slekter som ble spaltet av fra den kjempestore slekten Pedaliodes i 1964.
Cymbidium
Utbredelse
Cymbidium forekommer i tropisk og subtropisk Asia (blant annet i det nordlige India, Kina, Japan, Malaysia, Filippinene og Borneo) og i Nord-Australia. De storblomstrede variantene, som man får de storblomstrede hybridene fra, har sine voksesteder i høyden.
Karakteristika
Cymbidium-plantene er sympodiale, det vil si at de vokser sidelengs. De kan bli 60 cm høye, med klaseformet blomsterstand på opptil 90 cm. Blomsterstanden vokser fra bunnen av den nyeste pseudobulben. Hver blomst kan ha en diameter på mellom 5 cm og 10 cm, alt etter hvilken art det dreier seg om. De blomstrer om vinteren, og hver plante kan ha opptil femten eller flere blomster. Denne planteslekten har et fantastisk fargespekter, med arter som blomstrer i hvitt, grønt, gul-grønt, kremhvitt, gult, brunt, rosa, rødt, orange og sort (og kronbladene kan også ha innslag av andre farger), men ikke blått. En blomst kan vare i rundt ti uker. De har en voksaktig konsistens. Det avrundede begerbladet og kronbladet er omtrent like store.
Parapedaliodes
Levevis
Larvene utvikler seg trolig på bambus i slekten Chusquea, i likhet med de fleste andre Pronophilina.
Cymbidium
Karakteristika
Det finnes også arter som dufter, særlig gjelder dette de kinesiske artene. De duftende artene har blitt dyrket i tusenvis av år, særlig i Kina. Cymbidium-orkideer ble populære i Europa i viktoriatiden. En av grunnene til deres popularitet er at de klarer seg i forholdsvis lave temperaturer (helt ned til 7˚ C).
Parapedaliodes
Utbredelse
Arten lever i Peru og Ecuador.
Niclas Jessesen
Niclas Jessesen (født 5. august 1999 i Sarpsborg) er en norsk ishockeyspiller som spiller back for Narvik Hockey, han kom fra Comet Halden i 2020, har også vært i Ringerike Panthers. Moderklubben er Sparta Sarpsborg han har vokst opp i Sarpsborg.
Slaget ved Issos
Slaget ved Issos i 333 f.Kr. var et avgjørende og berømt slag i antikken hvor utfordreren Aleksander III av Makedonia nedkjempet Dareios III av Persia.
Sted
Slaget fant sted sør for den antikke byen Issos som er nær dagens İskenderun i Tyrkia, på begge sider av en liten elv kalt Pinarus. På det stedet er avstanden fra bukten i Issos til de omliggende fjellene bare 2,6 km, et sted hvor Dareios ikke kunne dra nytte av sin tallmessige overlegenhet.
Prolog
Aleksander gikk inn i Asia i 334 f.Kr. og nedkjempet de lokal persiske satrapene i slaget om Granicus. Han fortsatte så for å okkupere hele Lilleasia.
Mens Aleksander var i Tarsus hørte han at Dareios samlet en stor armé i Babylon. Dersom Dareios ville nå bukten i Issos, kunne han bruke støtten fra den persiske flåten under Pharnabazus som fortsatt opererte i Middelhavet og dermed lette sine forsyninger og hadde muligheten til å lande tropper bak fienden. Aleksander holdt sin hovedarmé ved Tarsus men sendte Parmenion i forveien for å okkupere kysten rundt Issos. I november fikk Aleksander rapporter om at den store persiske hæren hadde rykket inn i Syria. Aleksander bestemte seg for å samle sin spredte hær og gå sørover fra Issos gjennom Jonah-passet.
Slaget
Makedonerne rykket gjennom Jonah-passet. Aleksander ledet sitt kompanjong-kavaleriet på høyre flanke og han satte sitt kavaleri fra greske allierte på venstre siden av den makedonske falanks med Parmenion ved kommandoen.
Dareios hadde plassert rundt 20 000 av sine tropper på fjellsidene og han plasserte seg bak i midten med sitt beste infanteri, de greske leiesoldatene, og sin kongelige livvakt. Han plasserte mesteparten av sitt kavaleri nær kysten.
Hypaspistene ledet av Aleksander, til fots, angrep det persiske infanteriet og klarte å slå et hull gjennom den persiske linjen. Samtidig braket det persiske kavaleriet sammen med Parmenions styrker på venstre.
Aleksander med sitt kompanjong-kavaleri ledet så et direkte angrep mot Dareios som flyktet fra slagmarken. Denne fikk perserne til å forlate sine posisjoner. Det makedonske kavaleriet forfulgte de flyktende perserne så lenge det var lyst.
Etter kampen
Slaget ved Issos var en avgjørende makedonsk seier og den markerte starten på slutten for persisk makt.
Dareios flyktet over Eufrat i sikkerhet og etterlot sin mor (Sisygambis), kone og barn i fangenskap. Aleksander ville nedkjempe Dareios på nytt i slaget om Gaugamela i 331 f.Kr..
Note
Slaget ved Issos ble illustret (ifølge den romerske forfatteren Pliny) av en gresk maler, Filoxenus av Eretria, sent i det 4.århundret f.Kr. Dette maleriet har ikke blitt bevart, men Aleksander-mosaikken som gjenforteller slaget, kanskje etter dette tidligere greske maleriet, ble funnet i Pompeii i Faunens Hus. Mosaikken er nå i nasjonalmuseet i Napoli og er datert til det 1.århundret f.Kr.
Belgia under Vinter-OL 1976
Belgia under Vinter-OL 1976. Fire sportsutøvere, tre menn og én kvinne, fra Belgia deltok i to sporter alpint og hurtigløp på skøyter under Vinter-OL 1976 i Innsbruck i Østerrike. Belgia vant ikke noen medaljer, beste plassering var en 27.-plass på 3000 meter skøyter for damer.
Neocalanus robustior
Neocalanus robustior er en art av hoppekreps. Den er et dyreplankton som utgjør føde for blant annet fiskeyngel. Den finnes bl.a i sørlige områder av Atlanterhavet, og lever av alger og plankton.
Arten ble første gang beskrevet av Giesbrecht i 1888.
Lancashire Fusiliers
Lancashire Fusiliers var et britisk infanteriregiment, som ble slått sammen med andre fusilier-regimenter i 1968 til Royal Regiment of Fusiliers.
Opprinnelig var regimentet hjemmehørende i Devonshire og hadde navnet Sir Richard Peyton's Regiment of Foot i 1688. Navnet var frem til 1751 navnet til den kommanderende obersten. I 1751 ble navnet forandret til 20th Regiment of Foot. I 1881 ble regimentet hjemmehørende i Lancashire og fikk navnet Lancashire Fusiliers.
Den berømte britiske forfatteren J.R.R. Tolkien tjenestegjorde ved dette regimentet fra 1915, frem til han fikk «skyttegravsfeber» under slaget ved Somme i oktober 1916.
Baima (Golog)
Baima (kinesisk: 班玛县; pinyin: Bānmǎ Xiàn) er et fylke i det autonome prefektur Golog i provinsen Qinghai i Folkerepublikken Kina.
Befolkningen var på 20,048 innbyggere i 1999.
Administrative enheter
Storkommune: Kommune:
Amtmannvegen (Molde)
Amtmannvegen er en gate i Molde kommune i Møre og Romsdal. Gaten starter i Kviltorpvegen ved Kviltorp skole og går vestover til Bergmo Ungdomsskole. Gaten har fått navn etter to amtmenn, Ole Hannibal Sommerfeldt og Hilmar Meincke Krohg som bodde i området. Sistnevnte har en gate oppkalt seg et annet sted i byen, Amtmann Krohgs gate.
Gande
Gande kan være:
Produksjonsevne (skogbruk)
m3/ha/år
Produksjonsevnen er et uttrykk for boniteten på stedet.
Anastasija Grigorjeva (skøyteløper)
Anastasija Grigorjeva (født 27. juni 2001) er en russisk skøyteløper.
I junior-VM 2019 i italienske Baselga di Pinè var hun med på lagtempo-laget som tok bronse sammen med Jelizaveta Agafosjina, Kristina Silajeva og Anna Vasjkene. Sesongen etter i junior-VM 2020 i polske Tomaszów Mazowiecki var hun igjen med på lagtempo-laget som igjen tok bronse sammen med Aleksandra Kravtsjenko og Jelizaveta Agafosjina.
Sammenlagt i Verdenscupen
Oppdatert etter sesongen 2020/21.
Portugal under Kortbane-EM i svømming 2015
Portugal deltok under Kortbane-EM i svømming 2015 i Netanya i Israel fra 2. til 6. desember 2015 og tok en medalje.
Christianskirkjan
Christianskirkjan er en kirke i Klaksvík på Færøyene. Den stod ferdig i 1963, og er oppført i tre. Altertavlen er fra Viborg domkirke i Danmark, og ble laget av Joakim Skovgaard i 1901.
Miguel García Cuesta
Miguel García Cuesta  (født 6. oktober 1803 i Macotera ved Salamanca i Spania, død 14. april 1873 i Santiago de Compostela) var en av den katolske kirkes kardinaler. Han var knyttet til Den romerske kurie, og var erkebiskop av Santiago de Compostela 1851–1873.
Han ble kreert til kardinal i 1861 av pave Pius IX.
Eikeli videregående skole
Eikeli videregående skole er en offentlig videregående skole på Eikeli i Bærum. Skolen ble etablert i 1960 som Eikeli kommunale høyere almenskole.
Skolen har tilbudene studiespesialisering og salg, service og reiseliv. Eikeli vgs har visjonen lyst til å lære, og bygger sitt arbeid på verdiene stolt, støttende og skapende.
Skolen stod klar til skolestart i august 1960, da som Eikeli kommunale høyere almenskole. Skolen endret navn til Eikeli gymnas. Første året hadde skolen 19 klasser og i 1961 møtte 28 klasser. I 2020 hadde Eikeli 17 klasser.
Académie des inscriptions et belles-lettres
Académie des inscriptions et belles-lettres (Akademiet for innskrifter og litteratur), tidligere Académie royale des inscriptions et médailles og Académie royale des inscriptions et belles-lettres, også kalt la petite académie, var opprinnelig et fransk selskap for fremme av den franske epigrafikk. Det er etterhvert blitt et lærd selskap for et meget bredere felt, som vier seg til forskning på språk, historie, kultur og kunst fra den hele «gamle verden» fra de første tider og frem til i dag.
Betydning
Ved siden av Académie française, Académie des sciences, Académie des beaux-arts og Académie des sciences morales et politiques er Académie des inscriptions et belles-lettres en av de fem deler som utgjøres av Institut de France, som har sete i Paris.
I 1663 gav Jean-Baptiste Colbert fire av medlemmene av Académie française som særlig oppdrag å avfatte og redigere innskriftene på offentlige minnesmerker. Denne kommisjon, som også ble kalt la petite Académie, fikk i året 1701 navnet Académie royale des Inscriptions et Médailles og et reglement som fastatte dets medlemstall til 40 og inndelte dets virksomhet i seksjonene historie, geografi og filologi. På grunnlag av dekret gitt av den franske regent ble navnet den 4. januar 1716 endret til Académie royale des Inscriptions et Belles-Lettres.
Jean-François Champollion var den første som gjorde sine og dermed akademiets forskningsvirksomhet kjent for et bredere publikum med et foredrag om granskningene av de egyptiske hieroglyfer.
Nå har 'Académie des Inscriptions et Belles-Lettres 55 franske medlemmer og 40 assosierte utenlandske medlemmer. Dertil kommer 50 franske og 50 utenlandske korresponderende medlemmer. Medlemmene utnevnes for livstisd. Når plasser blir vakante, kommer akademiets medlemmer med forslag til nye, og de velges så ved hemmelig valg. Dette gjelder både for de franske og for de assosierte utenlandske medlemmer.
Detene er delt i fire like store grupper:
Akademiets publikasjoner er rikholdige. Det utgis blant annet mer enn 20 periodika i året.
Akademiet utdeler mer en tredve forskjellige priser. Blant dem er Prix du Budget, Prix Gobert, Prix Bordin, Prix Saintour og Prix Stanislas Julien for betydelige publikasjoner innen sinologien.
Secrétaire perpétuel
Akademiet ledes av en Secrétaire perpétuel:
Bulgaria under Vinter-OL 1976
Bulgaria under Vinter-OL 1976. Tjueni sportsutøvere, alle menn, fra Bulgaria deltok i fire sporter, alpint, langrenn, skiskyting og ishockey under Vinter-OL 1976 i Innsbruck i Østerrike. Bulgaria, som deltok for niende gang i et vinter-OL, vant ikke noen medaljer. Beste plassering var en 12.-plass i ishockey.
Gadê
Gadê (kinesisk: 甘德县; pinyin: Gāndé Xiàn) er et fylke i det autonome prefektur Golog i provinsen Qinghai i Folkerepublikken Kina.
Befolkningen var 23,687 innbyggere i 1999.
Administrative enheter
Storkommune: Kommuner:
Pherepedaliodes
Pherepedaliodes er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae). Slekten er én av ganske mange slekter som ble spaltet av fra den kjempestore slekten Pedaliodes i 1964.
Utseende
Middelsstore, mørkbrune sommerfugler. Oversiden er ensfarget mørkbrun eller med en vag, lys flekk nær forvingens forkant. Undersiden er litt mer spraglete, men uten øyeflekker, bakvingen nærmest gråsvart.
Levevis
Larvene utvikler seg trolig på bambus i slekten Chusquea, i likhet med de fleste andre Pronophilina.
Utbredelse
Slekten er utbredt langs Andesfjellene i Colombia, Ecuador, Peru og Bolivia.
Gary Wilkinson
Gary Wilkinson (født 7. april 1966) er en engelsk profesjonell snookerspiller.
Wilkinson startet som profesjonell i 1987, han klatret raskt på verdensrangeringen og var rangert som nummer fem i verden innen sesongen 1991/1992. Han har aldri vunnet en rankingturnering, men har to ganger kommet til finale i tillegg til fire semifinaler. Wilkinson var ett tiår rangert blant de 32 beste snookerspillerne i verden. Han kom til kvartfinale i verdensmesterskapet i snooker i 1991 og 1995.
Onny Parun
Onny Parun (født 15. april 1947 i Wellington i New Zealand) er en tidligere profesjonell tennisspiller.
Parun var blant verdens tjue beste mannlige tennisspillere i 1970-årene, som best var han nummer 19 (mai 1975) på rankingen som singlespiller og nummer 577 (januar 1983) i double. I løpet av sin tenniskarriere vant han 5 single- og to doubleturneringer. Han vant ingen Grand Slam-tittel i single, men én i double, i French Open i 1974, da han sammen med Dick Crealy fra Australia vant finalen over Stan Smith/Robert Lutz.
Han var også med på det newzealandske Davis Cup-laget i årene 1967–82, han spilte 62 Davis Cup-kamper hvorav han vant 30.
Snorrefeltet
Snorrefeltet ble oppdaget i 1979 av Saga Petroleum og produksjonen startet i 1992. Feltet ligger øst for Statfjordfeltet og reservoaret ligger under 350 meters havdyp. Feltet omfatter blokkene 34/4 og 34/7.
Installasjoner for produksjon og transport av olje og gass
Plattformen Snorre A er bygd ut med eget prosessanlegg som også tar imot produksjon fra Vigdisfeltet.
Den sørlige delen av feltet er bygget ut med en strekkstagsplattform i stål og et undervanns produksjonsanlegg. Den nordlige delen (Snorre B) er bygd ut med en halvt nedsenkbar bore- og produksjonsplattform, som kom i produksjonen i juni 2001.
Olje og gass fra Snorrefeltet transporteres i rør til Gullfaksfeltet for lagring og utskiping. Ferdig prosessert olje går fra Snorre B i rørledning til Statfjord B der den blir lagret og lastet på skip.
Geologi
Over Lundeformasjonen finnes vekslende lag av sand, kull og leire som tilhører Statfjordformasjonen. Disse sedimentene ble avsatt fra sen trias- til tidlig juratiden.
MS «Bremnes» (1949)
MS «Bremnes», senere «Bremnesing», var et motorskip bygget i 1949. Skipet gikk i rutefart for Hardanger Sunnhordlandske Dampskipsselskap (HSD) frem til 1978.
VM i ishockey for menn 2026 (toppdivisjonen)
Toppdivisjonen i VM i ishockey for menn 2026 skal etter planen arrangeres i Zürich og Fribourg i Sveits fra 15. til 31. mai 2026. Det vil bli det 89. verdensmesterskapet i ishockey for menn arrangert av Det internasjonale ishockeyforbundet (IIHF). I toppdivisjonen vil 16 lag delta fordelt på to grupper med åtte lag hver der de fire beste i hver gruppe går videre til kvartfinale.
Valg av vertsnasjon
To land søkte om å få arrangere mesterskapet – Kasakhstan og Sveits. Vertsnasjonen blir valgt ved IIHFs årskongress i Tammerfors i Finland i mai 2023.
Vertskapet for mesterskapet ble endelig avgjort ved IIHFs årskongress den 27. mai 2022 i Tammerfors. Ettersom at Kasakhstan hadde trukket sin ansøkning sto det sveitsiske budet igjen som den eneste søknaden til mesterskapet og ble enstemmig godkjent av delegatene på årskongressen uten at det ble foretatt en avstemning.
Harry Werner Storz
Han representerte Tyskland under Sommer-OL 1928, hvor han tok sølv på 4 × 400 meter stafett.
Acara
Acara, Acará eller Ācāra kan sikte til:
Richard Krebs
Richard Krebs (1906–1996) var en tysk friidrettsutøver.
Han representerte Tyskland under Sommer-OL 1928, hvor han tok sølv på 4 × 400 meter stafett.
Bluefish (programvare)
Bluefish er en avansert teksteditor med en rekke verktøy for programmering generelt og utviklingen av dynamiske nettsteder spesielt. Bluefish er fri og åpen programvare og er lisensiert etter GNU General Public License. Teksteditoren støtter utviklingen av HTML, XHTML, CSS, XML, PHP, C, C++, JavaScript, Java, Google Go, Vala, Ada, D, SQL, Perl, ColdFusion, JSP, Python, Ruby and shell. Den er tilgjengelig for en rekke plattformer, deriblant Linux, Solaris, OS X og Microsoft Windows.
Neocalanus tonsus
Neocalanus tonsus er en art av hoppekreps. Den er et dyreplankton som utgjør føde for blant annet fiskeyngel. Den finnes bl.a i sørlige områder av Atlanterhavet og Antarktis, og lever av alger og plankton.
Arten ble første gang beskrevet av Brady i 1883.
Elias rekefisker
Elias rekefisker er en norsk film fra 1958, regissert av Jan Erik Düring. Manuset ble skrevet av Sigbjørn Hølmebakk. I tittelrollen ses Kristian Løvlie og i øvrige roller Ragnar Olason, Eva Svendsen og Ursula Frost Thoresen.
Handling
En familie bor i en fiskeby på en øy på Sørlandet. Sønnen i familien, Elias, finner en skadet brevdue og lar den bo i dukkehuset til søsteren Eva. En båt legger til ved øya og Elias mistenker at mennene ombord er de som skadeskutt duen. Elias begir sig sammen med faren ut for å tråle reker og tar med seg duen. Faren blir skadet og Elias må selv forsøke å styre båten hjemover. Trålen fastner imidlertid i propellen og båten begynner hjelpeløst å drive omkrng mellom skjær og grunner. Elias kommer på idéen om å sende duen etter hjelp. Den når hjemmet og familien får hjelp av det gjestende fartøyet til å finne Elias og faren. Båten deres bukseres i land.
Rolleliste
Filmen ble etterdubbet med stemmene til Nanna Stenersen, Kåre Zakariassen, Jan Aastrup og Berit Ugland,
Filmen fikk også en pris på barnefilmfestivalen i Venezia i 1958.
Bletchley stasjon
Bletchley stasjon er en jernbanestasjon i Bletchley i den sørlige delen av Milton Keynes. Den betjener West Coast Main Line mellom London og Glasgow og Marston Vale Line mellom Bletchley og Bedford. På begge linjer kjøres togene av London Midland, på Marston Vale Line i tillegg av Southern.
På Milton Keynes Central stasjon er det mulighet for overgang til intercity-tog mot London eller Glasgow.
Einsam
Einsam er et musikkalbum med Doodle Bugs, utgitt i 1976.
Sporliste
Side A Side B
Fernando de la Puente y Primo de Rivera
Fernando de la Puente y Primo de Rivera (født 28. august 1808 i Cádiz i Spania, død 12. mars 1867 i Madrid) var en av den katolske kirkes kardinaler. Han var knyttet til Den romerske kurie, og var erkebiskop av Burgos 1857–1867.
Han ble kreert til kardinal i 1861 av pave Pius IX.
Episkopalgenealogi
Hans episkopalgenealogi er:
Taifa
Taifa er en betegnelse som brukes om de forskjellige småkongedømmene som hersket i al-Andalus (muslimsk Iberia) på 1000-tallet fra Córdoba-kalifatet kollapset til almoravidene erobret al-Andalus. Splittelse og kaos i denne perioden ga den muslimske posisjonen på halvøya en varig knekk og var en av hovedfaktorene til at den kristne gjenerobringen, reconquista, lykkes.
Taifaene opprettholdt samme kulturelle nivå som Córdoba-kalifatet, men var militært svake. De var ofte nødt til å betale tributt til de kristne kongene eller betale dem til å angripe rivaler.
Amtmann Leths gate (Molde)
Amtmann Leths gate er en gate i Molde, fra krysset Parkvegen–Sandvegen nordøstover til krysset Moldelivegen–Langmyrvegen–Fridtjof Nansens gate. Den passerer Idrettsvegen, Adjunkt Dørums gate og Kirkebakken.
Leths gate har villabebyggelse fra årene etter 1917 og årene etter 1935. Nederste del av gaten grenser til sørøstlige del av Nedre kirkegård.
Historie
Gaten ble tidligere kalt Tønderhaugveien og Ræstadhaugveien ettersom nedre del opprinnelig var gårdsvei til disse husmannsplassene (som lå sørvest for Molde idrettspark). Denne delen kaltes også Kurbadbakken etter Molde Kurbad, som var i underetasjen til nr. 3 fra 1934. Veien ble prosjektert til boliggate ca. 1917, ferdigstilt 1935 og endelig navngitt 1937 etter Ludvig Leth fra Molde, som var amtmann i Romsdal fra 1893 til 1902.
I løpet av byggeperioden ble den kjent som Gate 35 etter sitt midlertidige nummer i reguleringsplanen. Fra 1972 til 2020 var pinsemenigheten Sions lokaler i nr. 3, og gaten fikk på folkemunne tilnavnet Sionbakken.
Blandingshund
En blandingshund kalles også ofte hundebastard, kjøter eller gatemix. Det er normalt en tilfeldig krysning mellom to eller flere ulike (ofte populære) hunderaser, men det kan også være regulære designerhunder, skapt som følge av et motefenomen.
Begrepet hundebastard benyttes egentlig om blandinger der rasene er uspesifisert (ukjente), mens begrepet kjøter gjerne er et nedsettende uttrykk som brukes om uvanlig stygge eller uberegnelige blandingshunder.
Såkalte ulvehybrider
Såkalte ulvehybrider oppstår når en hund parer seg med en ulv, men det er ikke helt korrekt å kalle avkommet hybrider. De blir egentlig bastarder, fordi hybridisering bare kan skje nå to ulike arter krysses – eksempelvis ulv og prærieulv eller tamhund og gullsjakal. Slikt avkom blir vanligvis sterilt, men det finnes unntak fra regelen. Dersom artene enten er i ferd med å «smelte sammen» til, eller «oppstå som ulike» arter, kan avkommet bli forplantningsdyktig. Parringer mellom ulv og prærieulv er et eksempel på det, og rødulv har vist seg å være et forplantningsdyktig avkom etter disse artene.
Krysninger mellom underarter av samme art blir bastarder. Vanlig ulv og hund tilhører samme art, og avkommet blir derfor bastarder. Slikt avkom blir forplantningsdyktig.
Regulære hundebastarder
Regulære hundebastarder er blandingshunder som oppstår når to hunder parer seg tilfeldig. Slike paringer er mest vanlig blant løshunder og skyldes gjerne et mer eller mindre uansvarlig eierskap eller rett og slett mangel på eierskap.
Hvert år leder uønsket kryssavl mellom hunder til at det fødes en rekke valper som er uønsket, med alle de bekymringer og ekstra kostnader det skaper for eierne. Slike valper blir gjerne enten gitt bort eller avlivet i Norge, men i mange andre land havner de på gata som løshunder. Der fortsetter de å formere seg ukontrollert, og i mange tilfeller blir de til et samfunnsmessig problem.
Etter hvert som nye generasjoner av såkalte gatehunder fødes og utvikler seg, endrer hundene utsende og karakter, og det kan se ut som om de til slutt vil ende opp med et tilnærmet likt utseende. Slike hunder kalles gjerne pariahhunder.